לינוקס מינט

לינוקס מינט (מאנגלית: Linux Mint) היא הפצת לינוקס המבוססת על ההפצה אובונטו (עם מספר חבילות שנלקחות ישירות מדביאן). ישנה גם גרסה בשם לינוקס מינט מהדורת דביאן (באנגלית: Linux Mint Debian Edition, בראשי תיבות: LMDE) המבוססת ישירות על דביאן.
לינוקס מינט היא בין הפצות לינוקס השולחניות הפופולריות, בעיקר בגלל דמיון ממשק Cinnamon לממשק של Windows, מה שמקל על מתחילים ו"מהגרים" מווינדוס.

לינוקס מינט משחררת 3 גרסאות שונות בכל פעם, כל אחת עם סביבת שולחן עבודה (DE) אחרת:

 Cinnamon - פותחה במיוחד בשביל לינוקס מינט ומהווה הגרסא הראשית של הפרוייקט. בLMDE, סביבת   היא היחידה המשוחררת.
 Xfce.
 .MATE

גרסא חדשה משוחררת בכל חצי שנה.

לינוקס מינט שוחררה לראשונה בשנת 2006 וניהול המיזם מתבצע על ידי קלמנט פרבר.

דרישות מערכת
על פי אתר ההפצה, נכון לגרסה 22.3, ששוחררה בינואר 2026, דרישות המערכת הן:
2 ג״ב זיכרון RAM (כשמומלץ להשתמש ב-4 ג״ב).
20 ג״ב של מקום פנוי בדיסק הקשיח (כשמומלץ שיהיו 100 ג״ב).
רזולוציית מסך של 1024x768 (ניתן להשתמש גם ברזולוציות נמוכות יותר, אך ייתכן שחלונות לא יוצגו במלואם, ובמצב כזה ניתן להשתמש במקש ALT לשליטה בהם).

 גרסאות 
הגרסה הראשונה של לינוקס מינט פורסמה בשנת 2006 ונקראה עדה (מאנגלית: Ada), והגרסה הנוכחית, מספר 19.0, נקראת טרה (Tara). בעבר, התמיכה בגרסאות ישנות הסתיימה זמן קצר לאחר יציאתה של גרסה חדשה, אך בגרסה 17 (Qiana) עברה לינוקס מינט למודל של תמיכה ארוכת טווח של 5 שנים עדכוני אבטחה בכל הגרסאות. מודל זה נקרא LTS (ראשי תיבות של Long-Term Support). לפי מודל זה כל גרסה ממוספרת של לינוקס מינט תתבסס על גרסת התמיכה ארוכת הטווח של אובונטו (הנוכחית היא אובונטו 24.04), כשכל חצי שנה יהיה "עדכון נקודתי" אופציונלי שיעדכן מספר תוכנות ואת שולחנות העבודה, בלא לשנות את הבסיס. כך, גרסאות 17, 17.1, 17.2 ו־17.3 הן כולן גרסאות בתמיכה ארוכת טווח עד לאפריל 2019.

שמות הקוד של ההפצות הם שמות לנשים. כמו בשמות הקוד של גרסאות אובונטו, השמות מסודרים בסדר אלפביתי עולה (באנגלית).

בראשית ההפצה, סביבת שולחן העבודה שהגיעה כברירת מחדל הייתה GNOME, וכך היה עד גרסה 14. לאחר מכן, לינוקס מינט נטשה את GNOME ועברה להשתמש בסביבת שולחן עבודה משלה, Cinnamon, שפוצלה במקור מ־GNOME 2, כברירת מחדל. ניתן להוריד את לינוקס מינט גם עם סביבות שולחן העבודה MATE ו־Xfce.

גרסהשם קודתאריך שחרורגרסת ליבת לינוקסגרסת קינמוןגרסת גנוםתמיכה ארוכת טווחתאריך סיום תמיכה1.0עדה27 באוגוסט 20062.6.152.142.0ברברה13 בנובמבר 20062.6.172.16אפריל 20082.1ביה20 בדצמבר 20062.6.172.162.2ביאנקה20 בפברואר 20072.6.172.163.0קסנדרה30 במאי 20072.6.202.18אוקטובר 20083.1סלינה24 בספטמבר 20072.6.202.184.0דריאנה13 באוקטובר 20072.6.222.20אפריל 20095אליסה8 ביוני 20082.6.242.22כןאפריל 20116פליציה15 בדצמבר 20082.6.272.24אפריל 20107גלוריה26 במאי 20092.6.282.26אוקטובר 20108הלנה28 בנובמבר 20092.6.312.28אפריל 20119איזדורה18 במאי 20102.6.322.30כןאפריל 201310ג׳וליה12 בנובמבר 20102.6.352.32אפריל 201211קטיה26 במאי 20112.6.382.32אוקטובר 201212ליסה26 בנובמבר 20113.0.03.2אפריל 201313מאיה22 במאי 20123.2.141.43.4.1כןאפריל 201714נדיה20 בנובמבר 20123.5.51.63.6.0מאי 201415אוליביה29 במאי 20133.81.8 ---ינואר 201416פטרה30 בנובמבר 20133.112.0 ---יולי 201417קיאנה31 במאי 20143.132.4 ---כןאפריל 201917.1רבקה29 בנובמבר 20143.132.4 ---כן17.2רפאלה30 ביוני 20153.162.6 ---כן17.3רוזה4 בדצמבר 20153.192.8 ---כן18שרה30 ביוני 20164.43.0 ---כןאפריל 202118.1סרנה16 בדצמבר 20164.43.2 ---כן18.2סוניה02 ביולי 20174.83.4 ---כן18.3סילביה27 בנובמבר 20174.103.6 3.28.4כן19.0טארה29 ביוני 20184.153.8 ---כןאפריל 202319.1טֶסה19 בדצמבר 20184.154.0כן19.2טינה2 באוגוסט 20194.154.2כן19.3טריסיה18 בדצמבר 20195.04.4כן20.0אוליאנה27 ביוני 20205.44.63.36כןאפריל 202520.1אוליסה8 בינואר 20215.44.8כן20.2אומה8 ביולי 2021כן20.3אונה7 בינואר 2022כן22.1שיה16 בינואר 20256.86.8כןאפריל 202922.2זארא4 בספטמבר 20256.14כןאפריל 202922.3זנא13 בינואר 20266.14כןאפריל 2029

 צילומי מסך של הגרסאות השונות 

 תכונות 
לינוקס מינט משתמשת בעיקר בתוכנה חופשית ובקוד פתוח. עד גרסה 17.3, הותקנו יחד עם לינוקס מינט גם תוכניות קנייניות, כגון תוספים ומקודדי מדיה לתמיכה ב־Adobe Flash, MP3, ובניגון מתקליטורי DVD.

לינוקס מינט מגיעה עם מבחר רחב של תוכנות מותקנות מראש, לרבות LibreOffice, פיירפוקס, Thunderbird, HexChat, Pidgin, Transmission ונגן המדיה VLC. אפשר להוריד תוכניות נוספות שאינן מותקנות מראש בעזרת מנהל החבילות. לינוקס מינט מאפשרת לחסום כתובות רשת בעזרת חומת האש שלה, כאשר ניתן לבחור מתוך רשימת כתובות מותאמת אישית. סביבות שולחן העבודה שמגיעות עם לינוקס מינט כברירת מחדל תומכות בשפות רבות.

קישורים חיצוניים



הערות שוליים

קטגוריה:הפצות של GNU/לינוקס